Els grups més vulnerables i els més exposats a patir un accident a la llar són els infants (per la seva inexperiència) i la gent gran (perquè veuen minvades les seves facultats).
Seguiu aquests consells per prevenir i evitar el risc d'accidents a la llar.
Cuideu les instal·lacions i vigileu amb el foc
Feu revisar les instal·lacions de gas i electricitat per personal professional qualificat.
És molt perillós deixar espelmes enceses.
No acumuleu andròmines a les habitacions
No amuntegueu piles d'andròmines ni sobreocupeu les cambres: en cas d'incendi hi pot haver moltes víctimes.
Tingueu els mistos i els encenedors fora de l'abast dels nens.
No guardeu productes inflamables (alcohol, papers, teixits) prop de cap font de calor.
Comproveu el bon estat dels extintors.
Informeu-vos de les instruccions establertes en cas d'incendi a l'edifici on viviu i al vostre lloc de treball.
Fixeu-vos en les vies i sortides d'evacuació i en les instruccions de seguretat que ofereixen els edificis: cinemes, teatres, bars, etc.
No fumeu en certes activitats, apagueu sempre les cigarretes abans de manipular un producte inflamable.
Eviteu que toquin els fogons de la cuina ni les estufes amb foc.
Si hi ha foc a casa, mantingueu la calma, allunyeu els objectes que puguin propagar l'incendi i truqueu al 112 per avisar els bombers.
Si teniu a mà un extintor, ataqueu a la base de les flames.
Si es cala foc a la cuina, no hi tireu aigua; intenteu extingir-lo amb una tapadora o un drap.
Si no podeu controlar el foc, tanqueu totes les portes que pugueu i sortiu al carrer sense agafar l'ascensor.
Si no podeu marxar de casa, tanqueu-vos en una habitació amb finestra al carrer, poseu draps mullats a les escletxes i feu-vos veure per la finestra.
Poseu senyals a les finestres perquè els bombers us vegin de seguida.
Si us trobeu en un lloc ple de fum, tingueu en compte que l'aire fresc es troba arran de terra: avanceu de quatre grapes.
No utilitzeu l'electricitat ni els aparells elèctrics si estan mullats o si aneu descalços.
Vigileu que la mainada no fiqui objectes metàl·lics (tisores, clips de cabells, agulles...) als forats d'una presa de corrent.
Tapeu els endolls accessibles amb taps normalitzats.
Si heu de reparar o manipular la instal·lació elèctrica, desconnecteu l'interruptor general i assegureu-vos que no hi ha corrent elèctric.
Treballeu sempre com si n'hi hagués!
Per evitar electrocucions, la millor mesura és disposar d'instal·lació de presa de terra i d'interruptor diferencial, i que tots els aparells tinguin connexió a terra.
Cuineu amb recipients grans i ompliu-los només fins a la meitat.
Així eviteu que el contingut vessi en bullir i que apagui la flama, cosa que provocaria una fuita de gas.
Comproveu que heu apagat els fogons de la cuina i tanqueu la clau de pas del gas abans d'anar a dormir.
Assegureu-vos que les reixetes de ventilació del gas estan lliures.
Comproveu periòdicament que els aparells de calefacció, escalfadors, estufes i fogons de la cuina funcionen bé i feu que un professional els revisi cada any.
Si sentiu olor de gas o en detecteu una fuita:
Aneu amb compte amb la mala combustió de les calderes, brasers, etc. perquè poden provocar intoxicacions.
Vigileu l'ús dels medicaments i els productes tòxics:
En cas d'intoxicació per mala combustió, ventileu la casa.
En cas d'intoxicació per ingesta de medicaments o productes tòxics:
No deixeu tovalloles, ni draps ni altres productes inflamables al costat del foc (estufes, fogons...) perquè es poden encendre.
No amuntegueu piles d'andròmines ni sobreocupeu les habitacions.
En cas d'incendi, hi podria haver moltes víctimes.
No deixeu mai els infants sols.
Eviteu que hi hagi encenedors o llumins a l'abast de la mainada perquè poden fer foc.
No us oblideu de fer les revisions de les instal·lacions recomanades.
Feu que un professional revisi les instal·lacions del gas i l'electricitat.
Recordeu: és més fàcil prevenir un incendi que extingir-lo.